الإدعاء
- بوست منتشر بشكل كبير جدًا بيقول: "‏ماحدش ليه بيتكلم عن قرار الدولة بتخفيض رواتب الوزراء إلى ١٠ آلاف جنيه بدلًا من ٣٣ ألف ‏بموافقة مجلس النواب ‏ولا علشان حاجة ⁧‫ايجابية".
– الكلام ده غير صحيح. رواتب الوزراء لم تخفض.✅✅
– رواتب رئيس مجلس الوزراء ونوابه، والوزراء والمحافظين، ورئيس مجلس النواب، هي (42 ألف جنيه)، وفق قانون صدر في إبريل اللي فات. وده محصلش فيه أي تغيير.✅✅
– اللي حصل إن مجلس النواب وافق من يومين على تعديل مادة المعاش في قانون “تحديد المعاملة المالية لرئيس مجلس النواب ورئيس مجلس الوزراء وأعضاء الحكومة والمحافظين ونوابهم”، بحيث معاشات رئيس مجلس النواب ورئيس مجلس الوزراء وأعضاء الحكومة والمحافظين ونوابهم، تبقى بتتراوح بين 25% و80% من آخر راتب أو مكافأة، على حسب المدة اللي المسؤول من دول قضاها في منصبه، بدل ما كانت 80% من آخر راتب أو مكافأة أيًا تكن المدة اللي قضاها المسؤول من دول في منصبه.
– التعديل ده هيكون تطبيقه بأثر رجعي ابتداءً من 24 أبريل 2018، وهو ما يعني إنه هيتم تطبيقه على الوزراء الراحلين من حكومة المهندس شريف إسماعيل.